สำนักงานคณะกรรมการกฤษฎีกา

ระเบียบเทศบาลตำบลฉวาง

ว่าด้วยข้อมูลข่าวสารของราชการ พ.ศ. ๒๕๕๘

 เพื่อให้การบริการ การจัดระบบ การขอ การอนุญาต และการบริการข้อมูลข่าวสารของราชการที่อยู่ในความรับผิดชอบของเทศบาลฉวาง เป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการ ในการรับรองสิทธิของประชาชน ในการรับข้อมูลข่าวสารที่อยู่ในความครอบครองของหน่วยงานของรัฐ

 อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ข้อ ๔ แห่งประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดู ลงวันที่ ๒๔ กุมภาพันธ์ พ.ศ. ๒๕๔๑ เทศบาลตำบลฉวางจึงวางระเบียบว่าด้วยข้อมูลข่าวสารของราชการไว้ดังต่อไปนี้

 ข้อ ๑ ระเบียบนี้เรียกว่า “ระเบียบเทศบาลตำบลฉวาง ว่าด้วยข้อมูลข่าวสารของราชการ พ.ศ. ๒๕๕๖”

 ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

 ข้อ ๓ บรรทัดระเบียบ ข้อบังคับ และคำสั่งอื่นใดของเทศบาลตำบลฉวาง ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทน

 ข้อ ๔ ในระเบียบนี้

 “เทศบาล” หมายความว่า เทศบาลตำบลฉวาง

 “หน่วยงานในสังกัด” หมายความว่า สำนัก กองหรือหน่วยงานที่มีฐานะเทียบเท่ากองในสังกัดเทศบาล

 “ข้อมูลข่าวสาร” หมายความว่า ข้อมูลข่าวสารของราชการตามกฎหมายว่าด้วยข้อมูลข่าวสารของราชการ ที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดเทศบาลตำบลฉวาง

 “ศูนย์ข้อมูลข่าวสาร” หมายความว่า ศูนย์ข้อมูลข่าวสารของเทศบาลตำบลฉวาง ตามกฎหมายว่าด้วยข้อมูลข่าวสารของราชการ

 “นายกเทศมนตรี” หมายความว่า นายกเทศมนตรีตำบลฉวาง

 “คณะกรรมการ” หมายความว่า คณะกรรมการข้อมูลข่าวสารของเทศบาลตำบลฉวาง

 -๒- สำนักงานคณะกรรมการกฤษฎีกา

 “วัน” หมายความว่า วันตามปีปฏิทิน

 “วันทำการ” หมายความว่า วันทำการปกติของหน่วยงานของรัฐ

 “คำขอ” หมายความว่า คำขอข้อมูลข่าวสารตามระเบียบนี้

 ข้อ ๕ ให้นายกเทศมนตรีรักษาการตามระเบียบนี้ และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้

 ในกรณีที่มีปัญหาหรืออุปสรรคในการปฏิบัติตามระเบียบนี้ ให้เนายกเทศมนตรีมีอำนาจวินิจฉัยสั่งการตามที่เห็นสมควร

หมวด ๑

คณะกรรมการข้อมูลข่าวสารของเทศบาลตำบลฉวาง

\_\_\_\_\_\_\_\_\_\_

 ข้อ ๖ ให้มีคณะกรรมการข้อมูลข่าวสารของเทศบาล ประกอบด้วย

1. นายกเทศมนตรี ประธานกรรมการ
2. รองนายกเทศมนตรี ที่นายกเทศมนตรีมอบหมาย กรรมการ
3. รองปลัดเทศบาล กรรมการ
4. หัวหน้าสำนักปลัดเทศบาล กรรมการ
5. ผู้อำนวยการกองช่าง กรรมการ
6. ผู้อำนวยการกองคลัง กรรมการ
7. ผู้อำนวยการกองการศึกษา กรรมการ
8. ผู้อำนวยการกองสาธารณสุขและสิ่งแวดล้อม กรรมการ
9. ผู้อำนวยการกองสวัสดิการและสังคม กรรมการ
10. ปลัดเทศบาล กรรมการและเลขานุการ
11. ผู้อำนวยการกองวิชาการและแผนงาน กรรมการและผู้ช่วยเลขานุการ
12. นิติกร กรรมการและผู้ช่วยเลขานุการ

 -๓- สำนักงานคณะกรรมการกฤษฎีกา

ข้อ ๗ ให้คณะกรรมการมีอำนาจหน้าที่ ดังต่อไปนี้

1. เสนอนโยบายหรือมาตรการเกี่ยวกับการบริหาร การจัดระบบ การขอ การอนุญาตและการบริหารข้อมูลข่าวสาร
2. ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่
3. ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผย หรือข้อมูลข่าวสารที่เป็นความลับของราชการ
4. ให้คำแนะนำหรือเสนอความเห็นเกี่ยวกับประเภทของข้อมูลข่าวสารที่ควรจัดเก็บไว้ที่เทศบาลหรือส่งไปยังหอจดหมายเหตุแห่งชาติ กรมศิลปกร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ
5. ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อราชการ
6. ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ
7. ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้
8. แต่งตั้งคณะอนุกรรมการหรือคณะทำงานเพื่อปฏิบัติการในเรื่อง ๆ ตามที่คณะกรรมการมอบหมาย
9. เชิญบุคคลใดมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร

(๑๐)ดำเนินงานอื่นใดตามที่นายกรัฐมนตรีมอบหมาย

ข้อ ๘ การประชุมคณะกรรมการต้องมีกรรมมาประชุมไม่น้อยกว่าครึ่งหนึ่งของกรรมการทั้งหมดจึงเป็นองค์ประชุม

ถ้าประธานกรรมการและรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธารในที่ประชุม

การวินิจฉัยชี้ขาดของที่ประชุม ให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

ข้อ ๑๐ มติของคณะกรรมการต้องได้รับความเห็นชอบจากนายกเทศมนตรีก่อน จึงจะดำเนินตามมตินั้นได้

 -๔- สำนักงานคณะกรรมการกฤษฎีกา

หมวด ๒

ศูนย์ข้อมูลข่าวสาร

\_\_\_\_\_\_\_\_\_\_

ข้อ ๑๑ ให้จัดตั้งศูนย์ข้อมูลข่าวสารของเทศบาลตำบลฉวาง ขึ้นอยู่ในความรับผิดชอบควบคุมดูแลของกองวิชาการและแผนงานเพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้าคว้า ตลอดจนเผยแพรจำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการ

หมวด ๓

การจัดระบบข้อมูลข่าวสาร

\_\_\_\_\_\_\_\_\_

ข้อ ๑๒ ให้หน่วยงานในสังกัด จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการ กฎหมายอื่นและระเบียบของราชการ ดังนี้

1. ข้อมูลข่าวสารที่ลงพิมพ์ในราชกิจจานุเบกษา
2. ข้อมูลข่าวสารที่ต้องจัดไว้ให้ประชาชนตรวจดูได้
3. ข้อมูลข่าวสารอื่น
4. ข้อมูลข่าวสารส่วนบุคคล

การจัดแยกข้อมูลข่าวสารตามวรรคหนึ่ง ให้คำนึงถึงลักษณะของข้อมูลข่าวสาร ตามกฎหมายว่าด้วยข้อมูลข่าวสารของราชการด้วยว่าเป็นข้อมูลข่าวสารที่จะเปิดเผยมิได้ หรือเป็นข้อมูลข่าวสารที่อาจมีคำสั่งมิให้เปิดเผยก็ได้

ให้หน่วยงานในสังกัดจัดส่งเสาเนาข้อมูลข่าวสารตามวรรคหนึ่ง (๑) และ (๒) ไปยังศูนย์ข้อมูลข่าวสารของจังหวัด เพื่อให้ประชาชนเข้าตรวจดู ค้นคว้า หรือขอสำเนา

ให้หน่วยงานในสังกัด จัดให้มีเจ้าหน้าที่ควบคุม ดูแล การตรวจสอบ ดูแล การตรวจสอบ ติดตามและประสานงานในการดำเนินการตามวรรคหนึ่งและวรรคสาม ให้เป็นไปตามความเรียบร้อยและเป็นปัจจุบันอยู่เสมอ รวมทั้งรับผิดชอบในการพิจารณาให้บริการข้อมูลข่าวสารอื่น ๆ ที่อยู่ในความครอบครองหรือควบคุมดูแล ซึ่งไม่อยู่ในหลักเกณฑ์ที่จะต้องจัดส่งให้ศูนย์ข้อมูลข่าวสารตามวรรคสาม

ข้อ ๑๓ ให้ศูนย์ข้อมูลข่าวสารจัดทำดัชนีข้อมูลข่าวสารที่หน่วยงานในสังกัดสั่งมาให้ตามข้อ ๑๒ วรรคสาม โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เอง

 -๕- สำนักงานคณะกรรมการกฤษฎีกา

ให้หน่วยงานในสังกัดจัดทำบัญชีข้อมูลข่าวสารอื่น ๆ ที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๒ วรรคสาม ให้พร้อมในการที่จะพิจารณาสั่งเปิดเผยหรือไม่เปิดเผยเมื่อมีผู้ใดยื่นคำขอข้อมูลข่าวสารในความรอบครองหรือควบคุมดูแลดังกล่าว

หมวด ๔

 การขอตรวจดู การขอข้อมูลข่าวสาร และการอนุญาต

 \_\_\_\_\_\_\_\_\_

ข้อ ๑๔ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ ทั้งนี้ เพื่อเป็นหลักฐานของราชการ

ข้อ ๑๕ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้อง ให้ยื่นคำขอเป็นหนังสือตามแบบที่เทศบาลกำหนดต่อเจ้าหน้าที่ของศูนย์ข้อมูลข่าวสาร หรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควร

ให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่มีอยู่ในความครอบครอง หรืออยู่ในความครอบครองหรือควบคุมดูแลของเทศบาลใดหรือหน่วยงานนอกสังกัดอื่นใด

หากเป็นข้อมูลข่าวสารที่อยู่ในความครอบครอง หรือควบคุมดูแลของศูนย์ข้อมูลข่าวสารให้ปลัดเทศบาลในฐานะเลขานุการศูนย์ หรือผู้ที่ได้รับมอบหมายเป็นผู้อนุญาต โดยให้เจ้าหน้าที่ประจำศูนย์ฯซึ่งเป็นพนักงานเทศบาลไม่ต่ำกว่าระดับ 2 เป็นผู้ลงนามในสำเนาที่มีคำรับรองถูกต้อง โดยลงลายมือชื่อพร้อมทั้งชื่อตัว ชื่อสกุลและตำแหน่ง ตลอดจนวันเดือน ปีให้ชัดเจน ทั้งนี้ให้รับรองตามจำนวนที่ผู้ยื่นขอ ขอให้รับรอง

ข้อ ๑๖ ในกรณีขอตรวจดู ขอสำเนาหรือหรือขอสำเนาที่มีคำรับรองถูกต้องของข้อมูลข่าวสารอื่น ซึ่งอยู่ในความครอบครองหรือควบคุมดูแลขอส่วนราชการประจำจังหวัด ให้เจ้าหน้าที่ผู้รับคำขอเสนอเรื่องไปยังหน่วยงานนั้น พร้อมทั้งแนะนำให้ผู้ยื่นขอไปประสานกับหน่วยงานโดยตรงด้วยหากประสงค์

ให้หัวหน้าหน่วยในสังกัดหรือผู้ที่ได้รับมอบหมายเป็นผู้พิจารณาอนุญาต โดยให้พนักงานเทศบาลโดยไม่ต่ำกว่าระดับ ๒ เป็นผู้ลงนามรับรอง ความถูกต้องของข้อมูลข่าวสาร เว้นแต่ข้อมูลข่าวสารนั้นข้อมูลข่าวสารลับ ซึ่งต้องดำเนินการให้เป็นไปตามระเบียบว่าด้วยการรักษาความลับของทางราชการ พ.ศ. ๒๕๔๔

ในกรณีที่มิอาจวินิจฉัยได้ว่า ข้อมูลข่าวสารที่มีคำร้องขอนั้นเป็นข้อมูลข่าวารที่เปิดเผได้หรือไม่ ให้หัวหน้าหน่วยงานในสังกัดเสนอเองพร้อมความเห็นต่อคณะกรรมการเพื่อพิจารณาวินิจฉัยต่อไป

 -๖- สำนักงานคณะกรรมการกฤษฎีกา

ข้อ ๑๗ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใด ให้หน่วยงานนั้นแจ้งให้ผู้มีส่วนได้เสียทราบโดยมิช้า เพื่อให้ผู้มีส่วนได้เสียนั้นคัดค้านภายในเวลากำหนดไว้ในมาตรา ๑๗ แห่งพระราชบัญญัติข้อมูลข่าวสารของทางราชการ พ.ศ.๒๕๔๐

ข้อ ๑๘ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใด ให้แจ้งคำสั่งพร้อมเหตุผลให้ผู้ยื่นขอทราบ พร้อมแจ้งให้ผู้ยื่นขอทราบ พร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าว ต่อคณะกรรมการวินิจฉัยการเปิดเผยข้อมูลข่าวสาร ตามมาตรา ๑๘ แห่งพระราชบัญญัติข้อมูลข่าวสารของทางราชการ พ.ศ. ๒๕๔๐ ด้วย

ข้อ ๑๙ ข้อมูลข่าวสารส่วนบุคคลตามมาตรา ๒๓ แห่งพระราชบัญญัติข้อมูลข่าวสารของทางราชการ พ.ศ. ๒๕๔๐ ให้หน่วยงานในสังกัดดำเนินการให้บริการ โดยปฏิบัติตามกฎหมายว่าด้วยข้อมูลข่าวสารของทางราชการ ในส่วนที่เกี่ยวกับข้อมูลข่างสารส่วนบุคคล

ข้อ ๒๐ ข้อมูลข่าวสารที่อยู่ในระหว่างการดำเนินการให้ศูนย์ข้อมูลข่าวสารหรือหน่วยงานในสังกัดพิจารณาให้บริการตามระเบียบนี้โดยอนุโลม เว้นแต่เป็นข้อมูลข่าวสารลับตามระเบียบว่าด้วยการรักษาความลับของทางราชการ พ.ศ. ๒๕๔๔ หรือเป็นเรื่อที่ไม่ต้องเปิดเผยตามกฎหมายว่าด้วยข้อมูลข่าวสารของทางราชการหรือตามที่ผู้มีอำนาจตามข้อ ๑๘ เห็นว่าเป็นเรื่องที่ไม่ต้องเปิดเผย

ข้อ ๒๑ ข้อมูลข่าวสารใด หากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารไว้เป็นพิเศษ การขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วย

ข้อ ๒๒ ข้อมูลข่าวสารที่มีไว้เผยแพร่หรือจำหน่าย ให้คิดค่าใช้จ่ายต่างๆ ตามหลักเกณฑ์ที่เทศบาลกำหนดโดยคำแนะนำของคณะกรรมการ

ข้อ ๒๓ การเรียกค่าธรรมเนียม การทำสำเนาหรือสำเนาที่มีคำรับร้องถูกต้องของข้อมูลข่าวสารของทางราชการให้เป็นไปตามเกณฑ์ที่คณะกรรมการข้อมูลข่าวสารของทางราชการประกาศกำหนดหรือเทศบาลกำหนด โดยความเห็นชอบของคณะกรรมการข้อมูลของราชการ รายได้จากการจำหน่ายข้อมูลข่าวสารตามข้อ ๒๒ และค่าธรรมเนียมตามวรรคหนึ่ง ให้ปฎิบัติตามระเบียบของราชการ

 -๗- สำนักงานคณะกรรมการกฤษฎีกา

หมวด ๕

กำหนดระยะเวลา

-----------------------

ข้อ ๒๔ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลา ดังนี้

1. การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น
2. การให้บริการข้อมูลข่าวสารอื่นๆ ที่อยู่ในความครอบครองหรือควบคุมดูแลของหน่วยงานในสังกัด ให้พิจารณาดำเนินการให้แล้วเสร็จภายในวันทำการที่ได้มีคำขอนั้น ถ้าไม่อาจดำเนินการให้แล้วเสร็จภายในวันทำการนั้นได้ ให้แจ้งกำหนดวันแล้เวลาตามที่เห็นสมควร เพื่อให้ผู้ยื่นมาขอรับ แต่ต้องไม่เกินเจ็ดวันทำการ ในกรณีมีเหตุจำเป็นอาจขออนุมัติจากนายกเทศมนตรีหรือผู้ซึ่งนายกเทศมนตรีมอบหมายเพื่อขอขยายเวลาออกไปได้ แต่ต้องไม่เกินสิบห้าวันทำการ
3. กรณีต้องแจ้งให้ผู้มีส่วนได้เสียคัดค้าน เมื่อรวมเวลาตั้งแต่วันมีคำขอ การแจ้งให้คัดค้านการพิจารณาว่าจะสั่งเปิดเผยหรือไม่เปิดเผย รวมแล้วต้องไม่เกินสามสิบวัน ยกเว้นในกรณีที่มีเหตุจำเป็นให้ขออนุมัตินายกเทศมนตรี ขอขยายเวลาออกไป แต่ต้องแสดงเหตุผลและรวมเวลาแล้วต้องไม่เกินหกสิบวัน

หมวด ๖

สถานที่บริการข่าวสาร

-----------------------------

ข้อ ๒๕ ศูนย์ข้อมูลข่าวสารของราชการเทศบาลตำบลฉวาง ตั้งอยู่ที่สำนักงานเทศบาลตำบลฉวาง ตำบลฉวาง อำเภอฉวาง จังหวัดนครศรีธรรมราช รหัสไปรษณีย์ ๘๐๑๕๐ หมายเลขโทรศัพท์ ๐-๗๕๔๘-๐๒๗๙ โทรสาร ๐-๗๕๔๘-๑๑๕๑

 ประกาศ ณ วันที่ ๒๐ พฤษภาคม พ.ศ. ๒๕๔๖

สุทธิพันธ์ ฤทธิรุตม์

(นายสุทธิพันธ์ ฤทธิรุตม์)

นายกเทศมนตรีตำบลฉวาง